23-гадовы старшы лейтэнант Павел Сукавенка (новыя пагоны ён атрымаў усяго за некалькі месяцаў да гібелі Аляксандра Коржыча) за кратамі больш як чатыры месяцы. Яго затрымалі адным з апошніх, пасьля хвалі затрыманьняў сяржантаў і гучных заяў кіраўніка краіны. Разам з Сукавенкам быў затрыманы яшчэ адзін афіцэр зь Печаў — 28-гадовы капітан Вадзім Ч. Капітана адпусьцілі праз два тыдні, Сукавенка застаўся за кратамі і напісаў рапарт аб звальненьні з войска. Да затрыманьня ён камандаваў ротай, у якой разам з сотняй іншых навабранцаў служыў Аляксандар Коржыч.